ทอ.4 จันทรา - วิกิพีเดีย

# ทอ.4 จันทรา

### จากวิกิพีเดีย สารานุกรมเสรี

สารานุกรมประเทศไทย
...

ทอ.4 จันทรา เป็นเครื่องบินแบบแรกของกองทัพอากาศไทยที่ผลิตออกมาใช้งานภายหลังสงครามโลกครั้งที่ 2 กองทัพอากาศไทยกำหนดสัญลักษณ์เป็น บ.ฝ.17 หรือ เครื่องบินฝึกแบบ 17 โครงการสร้างเครื่องบินแบบ ทอ.4 เริ่มขึ้นในวันที่ 23 กุมภาพันธ์ พ.ศ. 2514 เครื่องต้นแบบบินเป็นครั้งแรกในวันที่ 25 กันยายน พ.ศ. 2515 กรมช่างอากาศได้รับงบประมาณสร้าง ทอ.4 จำนวน 12 เครื่อง สายการผลิต ทอ.4 เริ่มในวันที่ 1 มิถุนายน พ.ศ. 2516 และมีพิธีมอบ ทอ.4 จำนวน 12 เครื่อง เพื่อบรรจุเข้าประจำการในกองทัพอากาศไทย เมื่อวันที่ 26 กันยายน พ.ศ. 2517 เพื่อใช้เป็นเครื่องบินฝึกนักบินพลเรือนของกรมการบินพลเรือน กองทัพอากาศ

เครื่อง ทอ.4 ได้ใช้ฐานแบบมาจาก เครื่องบินแบบ ดี ฮาวิล แลนด์ ชิปมังค์ โดยดัดแปลงและพัฒนาให้ดีขึ้น ได้มีการเปลี่ยนเครื่องยนต์ จาก เครื่องยนต์ลูกสูบเรียง 4 กระบอกสูบ แบบ ยิปซี เมเจอร์ กำลัง 145 แรงม้า มาเป็น เครื่องยนต์สูบนอน 6 กระบอกสูบ แบบ คอนติเนนตัล กำลัง 210 แรงม้า มีการเปลี่ยนแปลงลำตัวและชุดหางใหม่ให้มีคุณลักษณะดีขึ้นในการบังคับ มีการสร้างประทุนคลุมที่นั่งนักบินใหม่และติดตั้งระบบเครื่องวัดประกอบการบินเดินอากาศและระบบไฟฟ้าอีเล็คทรอนิกส์ใหม่

## [แก้] รายละเอียด ทอ.4 จันทรา

- ผู้สร้าง กรมช่างอากาศ กองทัพอากาศไทย (ไทย)
- ประเภท เครื่องบินฝึกหรือธุรการ
- เครื่องยนต์ ลูกสูบคอนติเนนตัล ไอโอ-360-เอช สูบนอน 6 สูบ กำลัง 210 แรงม้า 1 เครื่อง
- กางปีก 10.55 เมตร
- ยาว 7.80 เมตร
- สูง 2.41 เมตร
- น้ำหนักเปล่า 744.5 กิโลกรัม
- น้ำหนักบรรทุก 345 กิโลกรัม
- น้ำหนักรวมสูงสุด 1,090 กิโลกรัม
- น้ำหนักรวมสูงสุดนำหรับบินผาดแผลง 1,044 กิโลกรัม
- อัตราเร็วขั้นสูง 258 กิโลเมตร/ชั่วโมง ที่ระดับน้ำทะเล
- อัตราเร็วเดินทาง 225 กิโลเมตร/ชั่วโมง ที่ระยะสูง 5,000 ฟุต
- อัตราไต่สูงสุด 365 เมตร/นาที ที่ระดับน้ำทะเล
- ระยะทางวิ่งขึ้นถึงระยะสูง 50 ฟุต 240 เมตร
- ระยะทางร่อนลงจากระยะ 50 ฟุต 315 เมตร
- พิสัยบิน 1,014 กิโลเมตร ที่ระดับน้ำทะล
- บินทน 4 ชั่วโมง 30 นาที ที่ระดับน้ำทะเล

## [แก้] อ้างอิง

- อภิวัตน์ โควินทรานนท์,อากาศยาน1979ฉบับเครื่องบิน,เอวิเอชั่น ออบเซิร์ฟเวอร์,กรุงเทพ,2522

| ทอ.4 จันทรา เป็นบทความเกี่ยวกับ ทหาร การทหาร หรืออาวุธ ที่ยังไม่สมบูรณ์ ต้องการตรวจสอบ เพิ่มเนื้อหา หรือเพิ่มแหล่งอ้างอิง คุณสามารถช่วยเพิ่มเติมหรือแก้ไข เพื่อให้สมบูรณ์มากขึ้น ข้อมูลเกี่ยวกับ ทอ.4 จันทรา ในภาษาอื่น อาจสามารถหาอ่านได้จากเมนู ภาษาอื่น ด้านซ้ายมือ

ดึงข้อมูลจาก "http://th.wikipedia.org../../../%E0%B8%97/%E0%B8%AD/2E/%E0%B8%97%E0%B8%AD.4_%E0%B8%88%E0%B8%B1%E0%B8%99%E0%B8%97%E0%B8%A3%E0%B8%B2.html".

หมวดหมู่: บทความเกี่ยวกับ การทหารและอาวุธ ที่ยังไม่สมบูรณ์ | เครื่องบินไทย | อากาศยานทางการทหาร | เครื่องบินฝึก | กองทัพอากาศไทย

##### Views

- บทความ
- อภิปราย
- รุ่นปัจจุบัน

##### ค้นหา